**JÄRVI-SUOMEN KUVAKISA VALOKUVAUSKILPAILUN**

**SÄÄNNÖT 22.03.2015**

**Osanottajat:**

Kilpailuun osallistuvat alla luetellut kameraseurat, jotka sopivat yhdessä mahdollisten lisäseurojen ottamisesta.

Juvan Kamerakerho ry [juvankamerakerho@gmail.com](mailto:juvankamerakerho@gmail.com)

Pieksämäen Kamerat ry [seppo@kuvariihi.fi](mailto:seppo@kuvariihi.fi)

Savonlinnan Fotokerho ry [hannu.luostarinen@kuvavain.com](mailto:hannu.luostarinen@kuvavain.com)

Varkauden Kameraseura ry [timo.heinonen@pp1.inet.fi](mailto:timo.heinonen@pp1.inet.fi)

Hankasalmen Kameraseura ry [tanja.huuskonen@pp.inet.fi](mailto:tanja.huuskonen@pp.inet.fi)

Suolahden Kamerat ry [terho@kuvapalvelupoikolainen.com](mailto:terho@kuvapalvelupoikolainen.com)

**Kilpailupaikka ja -aika:**

Vuosittain järjestettävän kilpailun isäntänä toimii kukin seura vuorollaan. Teema ilmoitetaan 1. päivä toukokuuta mennessä. Kilpailukuvat toimitetaan järjestävälle seuralle helmikuun 15. päivään mennessä. Järjestävä seura valitsee arvosteluraadin ja järjestää palkintojenjakotilaisuuden maaliskuun 30. päivään mennessä.

**Kilpailusarjat:**

Kilpailusarjoja on viisi (5):

1. Mustavalkovedossarja
2. Värivedossarja
3. Teemasarja ”teema-sarjan aiheeksi **"ÄKSÖN" ”**
4. Nuorten sarja
5. Luontokuvasarja

Järjestävä seura valitsee teeman ja ilmoittaa sen muille seuroille 1. päivä toukokuuta mennessä.

**Kuvien määrä:**

Sarjoihin 1-5 saa kukin seura lähettää enintään kymmenen (10) kuvaa, joista korkeintaan kolme (3) kuvaa saa olla samalta kuvaajalta per sarja.

Nuorten sarjassa neljä (4) kuvaa saa olla samalta kuvaajalta.

**Kuvien koko:**

Sarjojen kuvaton aina pohjustettava yhdelle pohjukkeelle tai paspikseen (seura vastaa), jonka koko on 40 x 50 cm. Muut pohjukekoot eivät ole sallittuja. Pohjukkeen paksuus saa olla enintään 4 mm. Pohjukkeelle sijoitettavan kuvan koko ja paikka ovat kuvaajan vapaasti ratkaistavissa. Kuva voidaan myös vapaasti upottaa pohjukkeeseen tai kiinnittää pohjukkeen pintaan.

Kaikkien kilpailun kuvien pohjukkeiden taakse on merkittävä kilpasarjannimi, kuvaajan nimi, seura ja kuvan/kuvakokonaisuuden nimi.

**Rajauksia ja rajoituksia:**

Sarjoihin 1-4 osallistuville kuville ei ole rajoituksia kuvankäsittelyn suhteen.

Sarjaan 4 saa osallistua vedoksilla, jotka voivat olla mustavalkoisia, värillisiä, kuvakokonaisuuksia tai luontokuvia. Sarjaan voivat osallistua vain sellaiset kuvaajat jotka kilpailukuvien viimeiseen jättöpäivään mennessä eivät ole täyttäneet 18 vuotta.

Sarjan 5 rajoituksia (ote Vuoden Luontokuva säännöistä):

* Kuva-alan muoto on vapaa ja kuva voi olla rajattu.
* Kuvasta voidaan tehdä myös mustavalkoinen tai sävytoonattu (esim. seepia) kilpailukuva.
* Kennon pölystä johtuvat jäljet saa poistaa. Sävy- ja valoisuussäädöt, kohinanpoisto, terävöitykset, lievät pehmennykset yms. ovat sallittuja. Nämä säädöt voi tehdä kohtuutta käyttäen myös kuvan osa-alueille, mutta osa-aluesäädöt eivät saa peittää näkymättömiin kuvan yksittäisiä elementtejä.
* Sarjaan ei voi osallistua fotomontaaseilla, trikkikuvilla tai muutoin manipuloiduilla kuvilla.
* Kuvan alkuperäisen sisällön muuttaminen on kielletty kuvaelementtejä siirtämällä, lisäämällä tai poistamalla, myös päällekkäisvalotukset ovat kiellettyjä.
* Lopputuloksen tulee kohtuudella ilmentää nähtyä kuvaustilannetta tai sen tunnelmaa, eikä kuvaa saa muuttaa selkeästi totuuden vastaiseksi (esimerkiksi muuttamalla päivä yöksi, raa'an marjan väri kypsäksi tai sulkimen pysäyttämä liike epäteräväksi).
* Kuviin ei saa lisätä kehyksiä.

Mihinkään sarjaan ei saa osallistua kuvilla, jotka ovat aikaisempina vuosina sijoittuneet tässä kilpailussa kymmenen (10) parhaan joukkoon. Vastaavasti yhtä kuvaa saa käyttää saman vuoden kilpailussa vain

yhdessä sarjassa. Mikään muu sijoittuminen tai julkaiseminen jossain kansallisessa tai kansainvälisessä kilpailussa ei ole esteenä osallistumiselle tähän kilpailuun.

**Arvostelu:**

Kussakin viidessä (5) sarjassa valitaan kymmenen (10) parasta, joille annetaan pisteet siten, että voittanut saa kymmenen (10) pistettä ja kymmenenneksi sijoittunut yhden (1) pisteen. Seurojen keskinäinen paremmuusjärjestys eri sarjoissa saadaan laskemalla seuran kussakin sarjassa saamat pisteet yhteen. Eniten pisteitä saanut seura on kokonaiskilpailun voittaja, joka saa vuodeksi kerrallaan haltuunsa kiertopalkinnon. Kiertopalkinnon voittaa omakseen seura, joka ensimmäisenä saa siihen kolme kiinnitystä. Kiertopalkinnon itselleen pysyvästi voittanut seura hankkii seuraavan vuoden kilpailuun uuden kiertopalkinnon.

Arvosteluraati voi niin halutessaan hylätä sijoittuneen kuvan, mikäli se raadin mielestä ei täytä niitä vaatimuksia, mitä sille on asetettu kohdissa ”Kuvien koko” ja ”Rajauksia ja rajoituksia”.

Jos kaksi tai useampi seura päätyy kokonaiskilpailussa tasapisteisiin, voittanut seura on se seura, jolla on enemmän sarjavoittoja. Jos nekin ovat tasan, voittaa se seura, jolla on yhteensä enemmän kolmen (3) parhaan joukkoon sijoittumisia. Jos nekin ovat tasan, voittaa se seura, jolla on yhteensä enemmän kymmenen parhaan joukkoon sijoittumisia. Jos nekin ovat vielä tasan, voittanut seura ratkaistaan arvalla.

Kilpailun arvosteluraati valitsee kilpailun parhaan kuvan sarjojen 1-5 voittaneista kuvista.

**Tilastointi:**

Järjestävä seura tallentaa tulokset Excel-taulukkoon ja jakaa päivitetyn taulukon osallistuvien seurojen vastuuhenkilöille.

**Eroaminen:**

Jos joltakin osallistuvista seuroista ei tule kuvia kilpailuun kolmena peräkkäisenä vuotena, sen on ilmoitettava halukkuutensa pysyä mukana; muutoin seura katsotaan irtisanoutuneeksi kilpailusta.

Varkaudessa 22.3.2015